Germaniya maxsus topshiriqli bo‘linmalari kinoteatrda o‘t ochgan kishini otib tashladi

Germaniyaning Firnxaym shahridagi kinoteatrda o‘t ochgan erkakni mamlakat maxsus bo‘linmalari otib tashladi, deya xabar bermoqda “Interfaks” Gessen o‘lkasi ichki ishlar vazirligiga tayanib.

Voqea joyidan bir-biriga zid ma’lumotlar kelib tushmoqda — o‘t ochgan kishining bundan ko‘zlagan maqsadi, shuningdek, u qo‘llagan qurol haqida aniq axborot yo‘q. Jinoyatchi uzgan o‘qlar soniga ko‘ra, u avtomatik quroldan foydalanmagan.
Erkak kinoteatrga kirib, havoga o‘q uzgan, shundan so‘ng u yerdagi odamlar ko‘chaga yugurib chiqqan. Turli ma’lumotlarga ko‘ra, 20 dan 50 nafargacha kishi jabrlangan. Ammo ular otilgan o‘qlardan emas, politsiya qo‘llagan ko‘zni yoshlantiruvchi gazdan zarar ko‘rgan.